
Limbajul muzical al colindelor din Transilvania, coordonator științific prof. univ. dr. Ileana 
Szenik. Încă din anii studenţiei, a făcut parte din echipe de cercetare folclorică, realizând 
culegeri directe în teren, specializându-se în transcrierea pe portativ a muzicii vocale 


tradiționale și în clasificarea tipologică muzicală. 
REZUMAT 


În cadrul cântecelor rituale funebre cu origine precreştină din folclorul muzical românesc, 
cântecul bradului este o categorie tematică distinctă. Cu o arie geografică de răspândire 
restrânsă a obiceiului (nordul Olteniei, Banatul, sudul Transilvaniei), cântecul bradului îl 
găsim cu precădere în Ţinutul Pădurenilor, Hunedoara. Mărturie stau culegerile efectuate în 
zonă de către Bela Bartók, acum mai bine de o sută de ani, culegerile Emiliei Comișel și ale 
echipei de cercetători din București, culegeri realizate acum 70 de ani, și, nu în ultimul rând, 
cele realizate în 2017 de către prof. univ. dr. loan Bocşa și lect. univ. dr. Alina Stan, care au 
înregistrat 26 de melodii cu această tematică. Cântecul ritual executat în grup, numai de către 
femei, de mare forţă interpretativă și încărcătură sufletească, prezintă elemente muzicale și 
literare distincte față de alte zone. În acest sens, vom realiza o analiză comparată a variantelor 
melodice, având în vedere: identificarea trăsăturilor muzicale definitorii; modificările 
produse în timp; existenţa unui tip melodic în mai multe sate sau existența mai multor tipuri 
melodice în același sat; identificarea tipului melodic cu cea mai mare rezistenţă în timp, fiind 

cules în toate perioadele de cercetare. Chiar dacă, în prezent, zona este mai puţin locuită, cu o 
populaţie îmbătrânită, varietatea și multitudinea de cântece culese ne demonstrează faptul că 
acestea sunt vii în memoria oamenilor din întreg Ţinutul Pădurenilor, în multe comunităţi 
practicându-se după cutume străvechi. 

Cuvinte cheie: cântec ritual funebru, cântecul bradului, tip melodic, Ţinutul Pădurenilor, 
Hunedoara 


În forma sa tradiţională, ritualul funebru integra o serie de practici străvechi, 
unele bazate pe credințe precreştine, fiind însoţite de producţii muzicale. De la 
aflarea morţii unui om până la înmormântare, se înfăptuia un obicei impresionant, 
care înlesnea despărțirea celui decedat de lumea celor vii, trecerea și integrarea sa în 
lumea celor „fără dor”. La fel ca în cazul ceremonialului nunţii, toate pregătirile de 
înmormântare și ceremonia în sine implicau întreaga comunitate sătească. Fiind un 
moment de mare durere sufletească, atât pentru familie, cât şi pentru comunitate, 
se respectau anumite reguli impuse de tradiție; oamenii își cunoșteau foarte bine 
rolul pe care îl aveau în desfășurarea ritualului, cum ar fi: membrii familiei erau cei 
care plângeau plecarea persoanei dragi; grupul de femei, care nu erau rude cu cel 
decedat, interpreta cântecele rituale; flăcăii sau bărbaţii asigurau ajutorul fizic 
necesar. 

Din punct de vedere muzical, repertoriul funebru!, în general, cuprinde: 
melodii vocale (cântecul ritual, bocetul, verșul) și melodii intrumentale (semnale 
funebre la bucium, în zonele montane, sau trâmbiţă, în Oaș și Maramureș, bocitul 
din fluier, în zonele pastorale). 

Repertoriul vocal este cel mai bine reprezentat. Cântecele rituale funebre 
au o pondere însemnată în cadrul obiceiului; practicarea lor se mai semnalează, 
în prezent, doar în câteva zone ale țării noastre (nordul Olteniei, Banatul, sudul 
Transilvaniei). Le găsim sub diferite denumiri: a bradului, a buhașului, a zorilor, 
a țarinii, a drumului, hora mortului, cocoşdaiul, harângul, de petrecut. Acestea se cântau 
numai în grup, de către femei, cu o voce puternică, guturală, în diferite momente ale 
ritualului. Bocetele, adevărate plângeri ale sufletului, cântate individual, pot fi 
regăsite în orice moment al desfășurării ritualului sau chiar la mulți ani după 
eveniment. De obicei, în Transilvania, se găsesc sub denumirea de: cântare după mort, 
morțască, iar în Ţinutul Pădurenilor, de glăsit. Verșul este o producţie 
semicărturărească, alcătuită şi cântată de către cantor, după terminarea prohodului. 
Melodia este specifică locului, împrumutată din cântarea de strană. 

În prezentul studiu dedicat cântecelor rituale funebre din Ținutul 
Pădurenilor, ne vom îndrepta atenţia asupra unei teme literare de o deosebită 
frumuseţe, cântecul bradului. Zona a fost cercetată prima oară de către Bela Bartok, 


1 Pentru mai multe informaţii, a se vedea Ileana Szenik, Folclor. Modul de Studiu pentru Studii Universitare 
prin Învățământ la Distanţă, Editura MediaMusica, Cluj-Napoca, 2010, p. 125-132. 

în decembrie 1913 și ianuarie 1914, acesta ajungând în satele Cerbăl, Ghelari și 
Feregi, de unde a cules în jur de 80 de melodii, înregistrate pe fonograf. Din întreg 
materialul, repertoriul funebru cuprinde trei bocete și cinci cântece rituale, dintre 
care patru melodii sunt A bradului (variante culese din toate cele trei sate). În studiul 
său, intitulat Dialectul muzical al românilor din Hunedoara”, a semnalat drept categorie 
numai bocetul, doar în nota de subsol aducând lămuriri asupra diferențelor 
tematice: „3. Felurite melodii funebre, cunoscute sub numele de bocet (în notă: Pe 
alocurea numite «după morţi», «vaiet», «zorilor», «cântecul bradului»)”.3 

O echipă de specialiști de la Institutul de Folclor din București 
(Emilia Comișel, Mariana Kahane, Ilarion Cocişiu, Ovidiu Bârlea) a cercetat această 
zonă între anii 1946-1960, culegerea finalizându-se cu publicarea Antologiei folclorice 
din Ţinutul Pădurenilor+, ce cuprinde în jur de 150 de melodii, culese din 12 sate. 
Dintre acestea, am identificat trei bocete şi zece cântece rituale funebre, dintre care 
şapte melodii sunt Cântecul bradului (culese din sate diferite). 

Parcurgând cele două colecţii din Ţinutul Pădurenilor la disciplina 
Cânt popular şi fiind impresionați de frumuseţea și complexitatea acestui 
material, în anul 2017, am realizat o amplă cercetare a zonei, împreună cu 
prof. univ. dr. loan Bocşa, în care, mânaţi de multă curiozitate, ne-am propus să 
vedem situația din teren după o sută de ani. Am parcurs 31 de așezări din 
Ținutului Pădurenilor și am înregistrat 337 de melodii, dintre care 100 aparţinând 
repertoriului funebru: 30 de bocete și 70 de cântece rituale. Dintre acestea, 26 sunt 
Cântecul bradului. Cercetătorul Rusalin Ișfănoni a realizat, de asemenea, culegeri în 
această zonă, în anii '80, adunând peste 200 de melodii, zece dintre acestea având ca 
temă Cântecul bradului (materialul muzical este alăturat culegerilor recente efectuate 
de către noi). 

Cântecul bradului, categorie tematică distinctă a repertoriului funebru, este 
parte integrantă a unui ceremonial aparte. Rusalin Ișfănoni a cercetat îndelung 
această zonă și a realizat o impresionantă monografie”, în care obiceiul 
înmormântării este prezentat în cele mai mici detalii. Vom expune o scurtă descriere 
a obiceiului, evidențiind particularitățile specifice zonei: 


„O particularitate a ritualului de înmormântare din Ţinutul Pădurenilor 
apare când defunctul este un om tânăr. Indiferent dacă el este necăsătorit 
sau căsătorit, trebuie să «i se ducă brad». 


2 Bela Bartok, „Dialectul muzical al românilor din Hunedoara”, trad. C. Brăiloiu, în Muzică și poezie, Revista 
Filarmonicei, anul |, nr. 4, Editura Fundațiilor Culturale Regale, București, 1936, pp. 6-14. 
3 Idem, p. 6. 
4 Emilia Comișel, Antologie folclorică din Ținutul Pădurenilor (Hunedoara), ediţia a Il-a, Editura Muzicală, 
Bucureşti, 1959. 
5 Rusalin Ișfănoni, Pădurenii Hunedoarei, Editura Mirabilis, București, 2006. 

Lucrări de muzicologie, XXXV /2, 2020 

57 


Alina Stan 
Cântecul bradului în Ţinutul Pădurenilor, Hunedoara 


Încă din prima seară a priveghiului, «gazda» din casa mortului numește doi 
tineri (de obicei rude) care vor merge în pădure, «să aducă bradul»; tot 
acum se anunţă și femeile care vor cânta bradul. 

În ziua înmormântării, dis de dimineaţă, cei doi feciori, având la ei securi, 
pleacă la pădure, acolo unde știu ei că sunt brazi potriviţi pentru ceea ce le 
trebuie lor, apoi aleg unul dintre aceștia, înalt de șase-șapte metri, cât să-l 
poată duce pe umeri. După ce își fac cruce, îl taie, cu mare grijă însă, 
deoarece nu trebuie să atingă pământul ori să cadă jos; unul dintre feciori îl 
ţine, iar celălalt îl curăţă de cetină, până la jumătate. Când au terminat, 
pleacă cu bradul, dus pe umeri, spre marginea pădurii, unde îi așteaptă 
grupul femeilor, care vor interpreta Cântecul bradului. Numărul acestora 
este totdeauna fără soţ, cinci, șapte, nouă. Ele încadrează bradul, trei de-o 
parte și patru de cealaltă parte a vârfului, pornind astfel spre sat și cântând 
bradul, de răsună dealurile și văile.”e 


Pentru a face şi mai transparentă această realitate etnografică, prezentăm, 
în continuare, textul unui cântec cules de către noi, în iunie 2017, din satul Feregi, 
interpretat de către un grup de femei: 


- Setină d'e bradu, 
Se te-ai oblisitu, 
Din codru-ai pornitu? 
- leu n-aş fi pornitu, 
Numa am avutu 
Un frat'e Zuratu 

Şi iel o mânatu 

Doi voinis din satu, 
Cu două toporă, 
Zos să mă dobọră. 
Zos mă doborâră, 


Fain mă curățară, 

Pă umeri mă-luară, 
Cu mine plecară 

P-o rar'e cărare, 
P-un pripor la val'e 
P-un d'eluț frumosu, 
P-un pripori în Zosu. 
"N cal'ea me veniră 
Tăt neveste-nalce, 
Jălnise-mbrăcace, 

Pă mini să mă cânce. 


Pă mini mă cântară 
Şi-n sat mă băgară, 
La o poarti-al'easă, 
La fracele-acasă. 

"N ocol mă băgară, 
Pă cas mă propciră, 
Fain mă înflorară 
Cu flori de fonfiu, 
D e-amar să le fiu; 
Cu flori d'e izlazu, 
Le făcui năcazu. (x3) 


Culegător: loan Bocșa, Alina Stan, 2017 


Transcriere text: Cosmina Mocanu 


Continuând descrierea obiceiului, cercetătorul Rusalin Işfănoni relatează: 


„Ajunşi la gospodăria mortului, feciorii reazămă bradul cu vârful de 
streașina casei, pentru a fi împodobit, misiune ce revine fetelor. Ele leagă de 
crengile bradului ciucuri de lână colorată în roșu, vânăt, floarea piersicului 
(ciclamen) etc. Mai nou, se folosesc panglici colorate de mătase sau chiar 
fâşii din hârtie creponată. Sub cetină, ele leagă cișcineul, un batic roșu din 
cașmir, purtat numai de fete, la sărbători, iar în vârf, un clopoțel. În timp ce 


6 Idem, p. 295. 

fetele împodobesc bradul, femeile interpretează un alt fragment, specific 

acestui moment”.7 

Prezentăm în continuare textul unui cântec cules de către noi, în august 
2017, din satul Vadu Dobrii, interpretat de către un grup de femei: 


|: Cişâineu rotatu, : | Numa-n vârv de bradu, 
|: Gr'ecul đe ce-o datu | |: Pluaia să ce pluaie, :| 
Rău ce-o blăstămatu (x 4) |: Vântu să ce-nduaie, :| 
|: Ca tu să nu staiu : | |: Neaua să ce ńingă, :| 
Nisi la fece-n capu, |: Zeru să ce strângă. :| 


Culegător: loan Bocșa, Alina Stan, 2017 
Transcriere text: Cosmina Mocanu 


Momentul culminant al ritualului este descris astfel: „Pe drumul către 
cimitir, bradul deschide cortegiul funerar, femeile care-l cântă merg înainte, două 
dintre ele ţinând cu mâna de cetina sa” .8 


Figura 1. Femei însoţind bradul, de-o parte și de alta. Fotografie din Fondul „Tache 
Papahagi”? al Institutului „Arhiva de Folclor a Academiei Române”, Cluj-Napoca 


7 Idem, p. 29%. 
8 Idem, p. 297. 
° Tache Papahagi, Images d'ethnographie roumaine: (daco-roumaine et aroumaine), vol. II, Societatea 
Cultural-Naţională Apostol Margarit, București, 1928, p. 170. 

La finalul slujbei de înmormântare, 
bradul era „împlântat” lângă crucea celui care 
a murit (vezi Figura 21). Cercetătorul Rusalin 
Işfănoni semnalează şi faptul că, în unele sate 
(Cerişor, Socet), femeile care au cântat bradul se 
mai duc șase duminici la rând să cânte la 
mormânt. 

În ce priveşte modalitatea de 
interpretare, cântecele se cântă numai de către 
femei, cu o voce foarte puternică, cu emisie de 
piept, metalică. Am observat, prin parcurgerea 
textelor, că aceste cântece sunt foarte lungi 
(zeci de versuri), de obicei strofele aducând 
doar un vers nou și, astfel, pot dura foarte mult 
timp. Ileana Szenik a făcut o remarcă foarte 
importantă vizavi de acest aspect: „În acest 
tempo lent, execuţia în grup este dificilă; pentru 
a asigura unitatea cântării și pentru a păstra 
succesiunea justă a motivelor tematice din 
textul foarte lung, execuţia este condusă de cea Figura 2. Brad împlântat la 
mai bună cântăreaţă și cunoscătoare a textului; Mormânt. Fotografie din Fondul 
ea începe singură strofele, celelalte intrând „Tache Papahagi” al stilata 

A E y m 4 „Arhiva de Folclor a Academiei 
numai după două-trei silabe (de altfel, această Române”, Cluj-Napoca. 
Eas f A „Cluj-Nap 
manieră de execuție este prezentă și la alte 
cântece ceremoniale)”. 


Cântecul bradului — trăsături muzicale 


Analizând variantele identificate în colecţiile prezentate şi în materialul 
cules de către noi în teren, observăm că melodiile prezintă trăsături comune, chiar 
dacă au fost culese din sate diferite. Elementele cele mai stabile ce au grupat 
melodiile în jurul unor tipuri melodice sunt structura arhitectonică în strânsă 
legătură cu profilul cadenţial şi profilul melodic general al strofei. 

Cea mai simplă structură arhitectonică, de două rânduri melodice, 
o regăsim în cinci variante culese în cercetarea recentă, care au textul Brad încetinat. 
Acest tip melodic a fost identificat de către noi în satele Meria, Hășdău și 
Cernișoara-Florese. Tipul melodic are următoarele trăsăturile muzicale: versuri 
tripodice, ritm ceremonios, o structură sonoră de pentacord minor cu finală pe 


10 Idem, p. 170. 

1 Ileana Szenik, Folclor. Modul de Studiu pentru Studii Universitare prin Învățământ la Distanţă, Editura 
MediaMusica, Cluj-Napoca, 2010, pp. 128-129. 

Lucrări de muzicologie, XXXV /2, 2020 

60 


Alina Stan 
Cântecul bradului în Ţinutul Pădurenilor, Hunedoara 


treapta întâi şi subfinală (ambitusul poate fi extins în acut — do, re). Formulele 
melodice inițiale pleacă fie din grav (re-sol), fie din registrul mediu (mi-si, sol-si, la-si). 
Forma prezintă structura elementară de două rânduri melodice AB, cadenţe VII 1, 
profil melodic general uniliniar. 


Meria, HD 
„= Sâlăşan Marie, 72 
A EEE —_ 
-m = ai ' 
a =: = E IEI > === E E 
tos > ——— == 
———— 
Bra de-n ce ti na te, 
x 
Pa mm m : = 
a „w J -* 1. s: Pi apesi zi | žo 
Pau = i aA ~ er SE Es g 
Bra - de-n - ce - ti - na - te 


PAD 217| Cul. Bocşa l., Stan A., 2017, 7} Stan A. 
Exemplul 1. Culegere loan Bocșa, Alina Stan, material inedit 


Cu aceleaşi trăsături muzicale, acestor variante li se alătură încă 12 melodii 
culese de noi din satele: Vadu Dobrii, Hășdău, Dăbâca, Goleș, Feregi, Poieniţa Voinii, 
Runcu Mare, Bunila și o melodie din satul Goleş publicată la nr. 43 în colecția 
Comișel. Versurile au tot structură tripodică, dar textele sunt mai diferenţiate: Brad 
încetinat, Cetină de brad sau Brade, brădut, brade. Diferenţa faţă de varintele anterioare 
apare la nivelul formei; strofa este amplificată la patru rânduri melodice, amplificare 
realizată prin dublarea strofei (ABAB), prin introducerea unui rând melodic diferit 
(ABCB) sau prin introducerea a două rânduri melodice diferite (ABCD). Datorită 
amplificării formei, plasarea cadenţelor conturează un alt profil, descendent. În 
cadrul acestui tip melodic, tot cu o structură de patru rânduri melodice (ABAB — 
amplificare prin repetare) există și trei melodii cu personalitate aparte. La începutul 
cântării, pe prima silabă se intonează trei sunete excesiv de lungi, cu coroane (re, sol, 
fa diez). Vom prezenta comparativ două exemple, culese din comuna Bunila, la 
interval de 70 de ani; primul exemplu este preluat din Colecţia Comișel, iar al doilea 
face parte din cercetarea noastră recentă: 

BRADE CETINATE 
Cîntecul bradului 


Far, 14492. Com, Bunila — Hunedoara. 
Culeg, O. Birlea, Inf. Ghiura Petra, i 


=~ Rubato Jig 


Exemplul 2. Emilia Comișel, Antologie folclorică din Ținutul Pădurenilor, nr. 42 


Bunila, HD 
J=42 Grup femei 


= === a Ezra 
. à A i O. — N = 


— 

Bră - - de-n ce ti na te 

i mE A 
bzs PS =E =: 5 JeF 

Bra de-n ce ti - - - na te 
d === LEI ds = J | 

7 0 

Ba. - den - ce - ti - na - te 
paana tr] 

Bra - den - ce - ti - na > te. 


PAD 199 Cul. Bocşa l, Stan A., 2017, Tr Stan A. 
Exemplul 3. Culegere Ioan Bocșa, Alina Stan, material inedit 


Acestui tip melodic i se alătură și un grup de 8 melodii care au aceleași 
trăsături muzicale cu variantele prezentate anterior, chiar similitudini: aceeaşi 
structură sonoră, aceeași ritmică, aceleași formule de cadențare, același profil 
melodic general descendent. Diferența constă în adăugarea unei celule 
ritmico-melodice în interiorul fiecărui vers, structura metrică devenind tetrapodică 
(literar, apar intercalate cuvintele marcate): Brade, brade, brăduț, brade sau Cetină verde 

de brad). Şi aici avem variante cu două rânduri melodice AB şi trei rânduri melodice 
ABB. În colecția Comișel, apare o variantă publicată cu acest text, dar nu o vom lua 
în considerare, deoarece, din punct de vedere melodic, conține multe instabilități. 

Prezentăm comparativ două melodii culese din aceeași localitate, comuna 
Bătrâna: în anul 1982, Rusalin Ișfănoni a cules o variantă cu forma ABB, iar în 
prezent, noi am găsim acest cântec într-o formă simplificată AB, fără repetarea celui 
de-al doilea element: 


Bătrâna, HD 

PAD 376) Cul. Işfänoni R., 1982-1983, 77. Stan A. 
Exemplul 4. Culegere Rusalin Ișfănoni, material inedit 


Bătrâna, HD 

[PAD 250| Cul, Bocşa 1, Stan A., 2017, Ir Stan A. 
Exemplul 5. Culegere Ioan Bocșa, Alina Stan, material inedit 


Un alt tip melodic distinct al cântecului bradului, atât din punct de vedere 
muzical, cât şi literar, grupează 12 variante, culese din satele: Cerbăl, Muncelu Mare, 
Muncelu Mic, Lelese, Socet, Ulm, Sohodol, Feregi, Vadu Dobrii, Cerișor. Acestea se 
cântă numai pe textul Cetină de brad, iar la sfârşitul strofei muzicale prezintă o tăiere, 
o scurtare a ultimului vers (apocopă): Cetină de! (brad), Rău te-ai dople! (cat), procedeu 

nemaiîntâlnit în alte variante ale cântecului bradului din celelalte zone de circulaţie. 
Titlul deja specificat ne indică metrul tripodic al versurilor, ritmul este ceremonios, 
fiind cântat pe pulsaţii lente; structura sonoră este un penta-hexacord minor, cu terța 
fluctuantă (fa, fat), terță ce apare mai ales în formula iniţială re-fa (£)-la. Există 
variante cu trei rânduri melodice AAB și ABC cu cadență finală pe sunetul mi, profil 
descendent, în majoritatea cazurilor. 

Prezentăm comparativ două variante culese la un interval de peste 70 de 
ani, din acelaşi sat, Muncelu Mare, prima variantă aparținând Colecţiei Comișel, iar 
a doua, culegerilor noastre: 


39 


CINTECUL BRADULUI' 
Cetină de brad 


Fer. 10253 b. Com. Muncelul Mare — Hunedoara. 
Culeg, 7. Cocişiu, Inf. Duma Măruța (a dlui Cră- 
ciun"), 38 de ani, 
Dinga Valeria, 22 de ani. 
1946 


Poca rubato iLemtol 
inlense FA A A 


Rau baid- pe — 9 ijya Î ha w- p 
=- felu 


Exemplul 6. Emilia Comișel, Antologie folclorică din Ținutul Pădurenilor, nr. 39 


Muncelu Mare, HD 

[PAD 303 Cui. Bocşa I., Stan A., 2017, 7r Stan A. 
Exemplul 7. Culegere loan Bocșa, Alina Stan, material inedit 


În cadrul acestui tip, întâlnim și variante cu patru rânduri melodice (AABC, 
ABBC, ABCD), menţinându-se profilul descendent. Este singura situaţie în care am 

identificat aceeaşi melodie în cadrul fiecărei perioade de cercetare a zonei. Din satele 
Cerbăl și Feregi, au fost culese patru variante ale acestei melodii (Romanian Folk 
Music nr. 639 a, b, c, d) de către Bartok, în anul 1913; Comişel a cules aceeași variantă 
melodică din satul Cerișor (Comișel nr. 40, 41), în anul 1950, iar în prezent, noi am 
cules cinci variante melodice din satele Socet, Feregi, Vadu Dobrii, Cerişor şi Lelese: 


M. Gr. ag Corbal (une doarăi), Häne losta (13) Susana Crota (16), 18, 0.194. 
Exemplul 8. Béla Bartók, Romanian Folk Music, vol. II, nr. 639a 

CETINĂ DE BRAD! 
Cintecul bradului 

Culeg. Em. Comizel și O. Birlen. Int. Poanta Măriuţa („a n ve > 
t e an 
Ticula Maria, 27 de ani. 
1980 

Exemplul 9. Emilia Comișel, Antologie folclorică din Ținutul Pădurenilor, nr. 40 

Cerişor, Lelese, HD 

PAD 004| Cu. Bocşa L.. Stan A., 2017, Tz: Stan A. 
Exemplul 10. Culegere Ioan Bocșa, Alina Stan, material inedit 


În cercetarea actuală, au mai fost culese în jur de 35 de cântece funebre, 
dar care prezintă trăsături muzicale distincte față de tipurile prezentate şi textele 
literare ce aduc alte tematici: Strigă moartea la fereastă; Fii, progadie, făloasă; Lăsaţi, 
oameni, lăsați lucru; Apleacă-te, vârf de casă; Draga me şî mama me; Hai, neamuri, la 
sărutare; De-ar fi lăsat Dumnezău (pe aceste melodii aparţinând altor tipuri, am 
identificat încă două exemple, dar cu tematica bradului: Bartók, nr. 640, și Comișel, 
nr.45). În această ordine de idei, Ileana Szenik sublinia: „Totodată, este de menţionat 
că multitudinea de denumiri ale cântecelor rituale dintr-o anumită zonă nu 
înseamnă întotdeauna și o multitudine de tipuri melodice, ci mai curând variante 
melodice foarte apropiate, diferite însă tematic, potrivit momentului” 2. 

Concluzionând asupra acestei categorii distincte — Cântecele bradului din 
Ținutul Pădurenilor —, recunoaștem în analiza lor trăsături muzicale ce le plasează 
într-un strat arhaic. Textul poetic, o descriere a sorții triste a bradului, se structurează 
atât pe metru tripodic, cât şi tetrapodic (a se vedea anexa 1), cu predominanţa celui 
tripodic, acatalectic sau catalectic, în mod unitar cu completări silabice doar cu 
vocala u (Cetină de bradu), elementul specific fiind apocopa de la finalul strofei 
muzicale (Cetină de!). Structura sonoră predominantă este un pentacord minor, 
cu finală pe treapta întâi, ce aduce o amplificare a ambitusului prin intonarea 
subfinalei, iar în acut, prin atingerea sextei, septimei, uneori doar ornamental. 
Ritmul este în strânsă legătură cu modalitatea de interpretare în grup, într-un tempo 
lent, executat, în mare parte a ritualului, în mișcare. Se desfăşoară pe pulsaţii lente, 
specifice ritmului ceremonios (uneori apropiindu-se de ritmul liber, rubato). Datorită 
acestei interpretări, pilonii principali ai melodiei sunt bogat ornamentaţi: apogiaturi 
scurte, lungi, simple, duble, multiple, anticipări. Structurile arhitectonice prezintă, 
în egală măsură, variante de la cele mai simple, de două rânduri melodice, până la 


12 Idem, p. 126. 

structuri de trei și patru rânduri, realizate prin repetarea sau aducerea unui element 
structural diferit. Prin toate aceste trăsături muzicale, „cântecele rituale de 
înmormântare, deşi sunt reprezentate de mai multe tipuri melodice, au câteva 
caracteristici muzicale comune, ce le situează în cel mai vechi strat muzical, alături 
de cântecele ceremoniale de nuntă şi de seceriş”,! concluziona autoarea Ileana 
Szenik. Aceste tipuri melodice nu au fost identificate în alte zone din Transilvania. 

Constatăm faptul că, în Ţinutul Pădurenilor, au fost întâlnite mai multe 
tipuri melodice ale Cântecului bradului, dar şi situaţii când același tip melodic s-a 
cules din mai multe sate, aflate sau nu în vecinătate. Merită evidenţiată rezistenţa în 
timp a acestor melodii, variantele prezentate comparativ stând mărturie pentru 
aceasta. Chiar dacă populaţia este îmbătrânită în această zonă, iar obiceiurile și-au 
pierdut din vigoarea de altădată, acest ritual al bradului încă se mai practică, cu toate 
că pentru aceasta este necesar să se adune femei din sate diferite. 

Anexa 

Cântecul bradului — variantă de text tetrapodic: Brade, brade, brăduț, brade 
(satul Ruda, informator: Catrina Anișca, 74; Dan Viorica, 67) 

Culegător: loan Bocșa, Alina Stan, 2017 

Transcriere text: Cosmina Mocanu 


|: Brade, brade, brăduţ, brade, :| Din tăce ocualele 

|: Se, brade, ţ-ai d-obrisitu, :| Să îş mâne marhăle. 

|: Cân din codri ai pornitu, :| După mine o mânat 

|: Din codri, din livez verzu :| Patru veri a lui din sat 

|: Şi di la izvoră răsiu, :| Și cu patru verișuare. 

|: Ais la petrile-ăl săśiu?: | Verișuori mă legăna, 

|:- Da’ ńiś ieu n-aş fi plecatu, :| Verişuare mă cânta, 

|: Da-am avut frace Zuratu,: | Cu mine acasă azunze, 

|: Aisea, la voi în satu. :| Pă două ruz mă propce, 

Dictat: Cu piruane mă prinde 

După mine o mânat Și pă cruse mă Cice, 

Doi veri buni a lui, din sat. Și cu mine iar porńę 

Codru l-or înconjurat, La beserica săcească, 

Pân pe mini m-or căpătat Acolo să mă sădească. 

AșA nalt ș-așA Citat; Cișcineu mare, rotat, 

Pingă mine s-or întuors Greconiţa de ce-o dat, 

Ş-or văzut că mi-s frumuos, Cân pă cine ce-o țăsut, 

Pingă mine s-or susit Trii fire din cine-o rupt, 

Ş-or văzut că-s învălit. Pă două le-o înnodat 

Cu topuară m-or tăiat, Și pă unu l-o zoitat, 

Zos de vatră am picat, Ş-așă rău ce-o blăstămat 

Crenzile s-or dezd'inat, Să nu stai şi tu pă cap, 

Cu bărdiţ m-or curăţat Nisi-n ladă-mpăturat, 

Și m-or luat şi or plecat, Numa-ntr-o cruambă de brad; 

Cân suarele-o scăpătat. Vânturile să ce bată 

Și cu mine-or însărat, Și suarele să ce ardă, 

La o marzine de sat, Să ce ńingă neile, 

M-or lăsat propcit p-on gard. Să ce pluaie ploile. 
Brade, sub secina te, 

Vai, se urât m-o mâncat, Cinăr voinic putrezA, 

Pân cocoști, or cântat, Su secina te a verde 

Pân să zărie zările, Nim'e-n lume nu-l mai vede. 


De pleca muierile 

